
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 59 

8 Απριλίου 2016 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

37. Συγχώνευση του Ειδικού Άμισθου Υποθηκοφυλα¬ 
κείου Ιτέας και του μη Ειδικού Άμισθου Υποθη¬ 
κοφυλακείου Δελφών με το Ειδικό Άμισθο Υπο¬ 
θηκοφυλακείο Άμφισσας. 1 

ΚΑΝΟΝΙΣΜΟΙ 

289. Συμπλήρωσις και τροποποίησις των διατάξεων 
περί του λογαριασμού υπέρ του Συνοδικού Με¬ 
γάρου της Εκκλησίας της Ελλάδος. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37 

Συγχώνευση του Ειδικού Άμισθου Υποθηκοφυλακείου 
Ιτέας και του μη Ειδικού Άμισθου Υποθηκοφυλακεί¬ 
ου Δελφών με το Ειδικό Άμισθο Υποθηκοφυλακείο 
Άμφισσας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: α) του άρθρου 3 του Ν.δ/τος 811/1971 
«Περί τροποποιήσεως και συμπληρώσεως ενίων δια¬ 
τάξεων του Α.Ν. 153/1967 «περί τροποποιήσεως και συ¬ 
μπληρώσεως του από 19/23 Ιουλίου 1941 Κανονιστικού 
Διατάγματος «περί Οργανισμού Υποθηκοφυλακείων του 
Κράτους» (Α' 9), όπως αντικαταστάθηκε με το άρθρο 54 
του Ν. 4356/2015 «Σύμφωνο Συμβίωσης, άσκηση δικαι¬ 
ωμάτων, ποινικές και άλλες διατάξεις», β) του άρθρου 
90 του Κώδικα Νομοθεσίας για την Κυβέρνηση και τα 
Κυβερνητικά Όργανα, που κυρώθηκε με το άρθρο πρώ¬ 
το του Π.δ/τος 63/2005 (Α' 98), γ) των άρθρων 11 και 12 
του Ν. 2308/1995 «Κτηματογράφηση για τη δημιουργία 
Εθνικού Κτηματολογίου» (Α' 114). 

2. Τη με αριθμό Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών» (Β' 2168). 

3. Τη με αριθμό 7/2015 γνωμοδότηση της Ολομέλειας 
του Πρωτοδικείου Αμφισσας. 


4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού 

5. Τη με αριθμό 32/2016 γνωμοδότηση του Συμβουλίου 
της Επικράτειας 

Με πρόταση του Υπουργού Δικαιοσύνης, Διαφάνει¬ 
ας και Ανθρωπίνων Δικαιωμάτων και του Αναπληρωτή 
Υπουργού Οικονομικών, αποφασίζουμε: 

Αρθρο 1 

1. Τη συγχώνευση του Ειδικού Αμισθου Υποθηκοφυλα¬ 
κείου Ιτέας και του μη Ειδικού Αμισθου Υποθηκοφυλα¬ 
κείου Δελφών με το Ειδικό Άμισθο Υποθηκοφυλακείο 
Αμφισσας με έδρα την Άμφισσα. Μετά τη συγχώνευση, 
το σύνολο της περιοχής τοπικής αρμοδιότητας των 
Αμισθων Υποθηκοφυλακείων Ιτέας και Δελφών, συμπε¬ 
ριλαμβανομένων των περιοχών για τις οποίες έχει πε- 
ραιωθεί η κτηματογράφηση και έχει οριστεί η έναρξη 
ισχύος του Κτηματολογίου, υπάγεται στο Ειδικό Αμι¬ 
σθο Υποθηκοφυλακείο Άμφισσας, το οποίο λειτουργεί 
μεταβατικά ως Κτηματολογικό Γραφείο για τις ίδιες 
περιοχές. 

2. Η μία (1) θέση διοικητικού υπαλλήλου του Ειδικού 
Αμισθου Υποθηκοφυλακείου Ιτέας μεταφέρεται στο 
Ειδικό Αμισθο Υποθηκοφυλακείο Άμφισσας τηρουμέ- 
νων των προϋποθέσεων που ορίζουν οι διατάξεις του 
Ν.δ/τος 811/1971, όπως ισχύει. 

Αρθρο 2 

Η ισχύς του παρόντος διατάγματος αρχίζει ένα (1) 
μήνα μετά τη δημοσίευση του στην Εφημερίδα της Κυ- 
βερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 3 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΟΙΚΟΝΟΜΙΚΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 289/2016 

Συμπλήρωσις και τροποποίησις των διατάξεων περί του 
λογαριασμού υπέρ του Συνοδικού Μεγάρου της Εκ¬ 
κλησίας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τις διατάξεις των άρθρων 1 παρ. 4, 46 παρ. 2 εδαφ. 
β' του Ν. 590/1977 «Περί του Καταστατικού Χάρτου της 
Εκκλησίας της Ελλάδος» (Φ.Ε.Κ. Α' 146), όπως έχουν 
τροποποιηθεί και ισχύουν υπό των διατάξεων των άρ¬ 
θρων 68 παρ. 1 του Ν. 4235/2014 (Φ.Ε.Κ. Α' 32/11.2.2014), 

2. Την από 3.3.2016 απόφαση της Διαρκούς Ιεράς Συ¬ 
νόδου, 

3. Την από 10.3.2016 απόφαση της της Ιεράς Συνόδου 
της Ιεραρχίας, αποφασίζει: 

Εγκρίνει τον Κανονισμόν 289/2016, έχοντα ούτω: 

ΚΑΝΟΝΙΣΜΟΣ 289/2016 

Συμπλήρωσις και τροποποίησις 
των διατάξεων περί του λογαριασμού υπέρ 
του Συνοδικού Μεγάρου της Εκκλησίας της Ελλάδος 

Αρθρο 1 

1. Οι προβλεφθέντες διά των άρθρων 25 παρ. 1 περ. στ' 
του Κανονισμού 2/1969 (ΦΕΚ Α' 193), 3 του Κανονισμού 
68/1976 (ΦΕΚ Α' 261), 1 Κανονισμού 102/1998 (ΦΕΚ Α' 260) 
πόροι υπέρ της Εκκλησίας της Ελλάδος, συγκροτούντες 
το ειδικόν κεφάλαιον - λογαριασμόν υπέρ του Συνοδικού 
Μεγάρου της Εκκλησίας της Ελλάδος κυρούνται διά 
του παρόντος Κανονισμού και διατηρούνται έν ισχύι, 
διατίθενται δε υπέρ των σκοπών της συντηρήσεως 
και καλύψεως λειτουργικών δαπανών του υπάρχοντος 
Μεγάρου Συνοδικών Υπηρεσιών και ανεγέρσεως νέου 
Συνοδικού Μεγάρου. 


2. Η κατ’ άρθρον 1 του Κανονισμού 102/1998 (ΦΕΚ Α' 
260) κράτησις επί των εσόδων των Ιερών Προσκυνημά¬ 
των μετατρέπεται από 5% εις 2%. 

3. Πιστώσεις του εν λόγω ειδικού λογαριασμού δύνα- 
νται να διατίθενται και υπέρ ετέρων εκκλησιαστικών 
και εν γένει θρησκευτικών σκοπών της Εκκλησίας της 
Ελλάδος, δια μεταφοράς σχετικής πιστώσεως εις έτε¬ 
ρον κωδικόν αριθμόν εξόδου του ετησίου προϋπολογι¬ 
σμού της Εκκλησίας της Ελλάδος δί αποφάσεως της 
Διαρκούς Ιεράς Συνόδου, υπό τον όρον ότι η σχετική 
απόφασις της Διαρκούς Ιεράς Συνόδου προβλέπει τη 
υποχρέωσιν επιστροφής των ποσών, διά σχετικής εγ¬ 
γραφής πιστώσεως του ειδικού λογαριασμού κατά τα 
επόμενα έτη. 

Άρθρο 2 

1. Δαπάναι εκ του ανωτέρω ειδικού λογαριασμού, εφ’ 
όσον έχουν εγκριθεί υπό της Διαρκούς Ιεράς Συνόδου 
και ευρίσκονται εντός των περιγραφομένων εν άρθρω 
1 σκοπών, θεωρούνται ως νομίμως γενόμεναι. 

2. Ο παρών Κανονισμός αρχίζει να ισχύει από της 
δημοσιεύσεως του στην Εφημερίδα της Κυβερνήσεως. 
Ο Κανονισμός δημοσιεύεται και στο επίσημο Περιοδικό 
της Εκκλησίας της Ελλάδος «ΕΚΚΛΗΣΙΑ». 

3. Από την έκδοση του παρόντος Κανονισμού δεν 
προκαλείται δαπάνη σε βάρος του προϋπολογισμού 
της Εκκλησίας της Ελλάδος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα 10 Μαρτίου 2016 
Ο Πρόεδρος 

| Ο Αθηνών ΙΕΡΩΝΥΜΟΣ 

Ακριβές Αντίγραφο 
Ο Αρχιγραμματεύς 
| Ο Μεθώνης Κλήμης 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

